google/wiki40b huggingface dataset:
Lyderhorn Fotballklubb

Lyderhorn Fotballklubb er en fotballklubb med sete i Lyderhorn. Seniorlaget for menn spilte per 2016 i 7. divisjon, avdeling 4 i Hordaland fotballkrets.
Significant time

Significant Time er en jazzkvartett bestående av Signe Irene Stangborli Time (vokal), Øyvind Gjelstan Dale (piano), Fredrik Luhr Dietrichson (kontrabass) og Raymond Storaunet Lavik (trommer). Bandet har sitt utspring fra jazzlinja i Stavanger og har gitt ut ett studioalbum.
Debutplaten "Regnbueponniens Significante Påskesang" ble gitt ut på Periskop Music den 20. mai 2016. På dette albumet bidrar gjestemusikerne André Roligheten (saxofon) og Hayden Powell (trompet).
Significant Time har også komponert bestillingsverket "Vossastubbar" basert på tekster etter Per Sivle. Verket ble framført på Vossajazz i 2017. Den gang med gjestemusikerne Ida Løvli Hidle (trekkspill) og Marius Hirth Klovning (gitar).
Bandet har også spilt på en rekke kjente festivaler som Kongsberg Jazzfestival , Nattjazz i Bergen , Maijazz i Stavanger  og 12 Points Festival i Århus, Danmark .
Reserverenten

Reserverenten er renten bankene får på sin foliokonto i Norges Bank på innskudd over kvoten for innskudd. Reserverenten er foliorenten («styringsrenten») minus 100 basispunkter (1%). Beløpet under kvoten mottar foliorenten.
Fiskeansamlingsinnretning

Fiskeansamlingsinnretning (FAI) er en betegnelse for kunstige gjenstander som brukes for å lokke til seg pelagiske fisker på åpent hav. Fish aggregating device (FAD) er det tilsvarende engelske ordet. De må ikke forveksles med kunstige rev, som er gjenstander som skal lokke til seg bunnlevende og bentopelagiske dyr.
Det har lenge vært kjent at pelagiske fisker samler seg ved tømmerstokker og annet drivgods. Gjenstandene gir sannsynligvis småfisk en viss beskyttelse mot predatorer, men det samler seg også større fisk. En studie utført med hjelp av ekkolodd i Fransk Polynesia viser at det står store stimer av ung storøyd tunfisk og gulfinnetun nærmest innretningene i en avstand på 10–50 m. Lenger ut, 50–150 m, er det mindre tette stimer av gulfinnetun og albakor. Enda lenger ut, til 500 m, er det spredte indvider av forskjellige store tunfiskarter. Også andre fiskearter står ved innretningene, og etter mørkets frembrudd løser ansamlingene seg opp.
Innretningene består av bøyer eller flåter som er fortøyd til betongblokker på havbunnen. Bøyene kan ligge i overflaten, men levetiden blir da kort. Hvis bøyene ligger 12–30 m under overflaten, slites de mindre av vær og skipstrafikk. Det finnes også FAIer som driver fritt. Noen FAIer er utstyrt med ekkolodd og radio så fiskerne kan overvåke hvor mye fisk som står ved dem. FAIer er viktig i fisket etter bukstripet bonitt, storøyd tunfisk og gulfinnetun. Over 30 % av verdensfangsten av disse artene tas ved hjelp av drivende FAIer. Andre fisker som tas er blant annet albakor, gullmakreller, seilfisker og haier.
Den tradisjonelle måten å fiske tunfisk på åpent hav gikk ut på å holde utkikk etter flokker av delfiner eller sjøfugler. De følger ofte stimer av tunfisk. Ei ringnot ble deretter dratt sammen rundt flokken. Dette ga stor fangst av tunfisk, men skadet og drepte mange delfiner og andre dyr. På grunn av protester fra miljø- og forbrukerorganisasjoner er man gått over til andre metoder, som linefiske og ringnotfiske ved FAIer. Tunfisk fanget etter de nye metodene markedsføres som «dolphin friendly», men FAIer påvirker både tunfisk og andre arter negativt. Et av problemene er at FAIer fører til forskyvninger i størrelses- og aldersfordelingen i tunfiskbestandene. Det er også stor uønsket bifangst av haier, havskilpadder og ung tunfisk.
I norske farvann er det gjort forsøk med kunstige rev for å øke bestanden av hummer, men det er ikke bygget innretninger som utelukkende skal lokke til seg pelagisk fisk. Det står store mengder fisk ved menneskeskapte gjenstander som er konstruert for andre formål, som oljeplattformer og oppdrettsanlegg. Fremtidige anlegg for offshore vindkraft vil også lokke til seg fisk, og alle disse innretningene har et potensial for fiske.
ISU Grand Prix

ISU Grand Prix (engelsk: ISU Grand Prix of Figure Skating; ISU Champions Series fra 1995 til 1997) er en serie med kunstløpkonkurranser arrangert av International Skating Union. Grand Prix-serien består av syv konkurranser i høstsesongen, hvorav én er Grand Prix-finalen som de beste fra de tidligere konkurransene kvalifiserer seg til. Grand Prix-serien ble startet i 1995, og ble satt sammen av flere konkurranser som allerede eksisterte. Konkurransene arrangeres for de fire kategoriene menn, kvinner, parløp og isdans. 
Tilsvarende finnes for juniorklassen; ISU Junior Grand Prix, som også arrangeres i høstsesongen, men i forkant av Grand Prix-konkurransene. Junior Grand Prix-finalen arrangeres sammen med Grand Prix-finalen.

Kvalifisering

Løperne som deltar har blitt invitert av ISU. Det er basert på forrige sesongs VM-resultat og løperens ISU-ranking. Arrangørlandet har mulighet til å invitere tre deltakere fra sitt land i hver kategori. Deltakerne deltar i én eller to konkurranser, og eventuelt finalen i tillegg. Kvalifisering til finalen skjer gjennom poeng basert på plassering i de andre konkurransene.
Cyclidius

Utseende

Middelsstore, avlange, blankt svarte gullbasser. Dekkvingene har ofte en avlang, rød flekk. Beina er nokså korte med reduserte føtter (tarser) som vanlig hos gravende biller. Pronotum er nesten rombeformet, bredest litt foran midten.

Utbredelse

Slekten er utbredt i den nordlige (tropiske) delen av Sør-Amerika.
The Rusty Trombone

The Rusty Trombone er et norsk rockeband som ble opprettet sommeren 2009 på Nesodden.
Bandet startet i et av øvingslokalene til Nesodden musikkverksted og spilte også inn sin første EP der høsten 2009. Bandet hadde sin første konsert på Lille Woodstock i august 2009, da med Bjørn Dugstad Rønnow bak trommene. Første konsert med den nåværende besetningen var på Garagefestival. Bandet spiller egenkomponerte sanger med inspirasjon hentet fra Queens of the Stone Age, Kaizers Orchestra og Nick Cave.
Jilin (provins)

Navn

Navnet ble tidligere romanisert som Kirin. Antagelig er det avledet av det mandsjuiske Girin ula, som betyr «langs elven». Dette ble forstått på kinesisk som Jilin wula (吉林乌拉), og så forkortet til  Jilin. De kinesiske skrifttegnene som benyttes for Jilin betyr «den løfterike skogen».

Historie

I gammel tid var Jilin bebodd av mange og tildels vekslende folkegrupper, som mohe- og wujifolkene. Området var også del av kongedømmet Goguryeo og senere av kongedømmet Balhae (698–926). Så ble regionen domenert av khitanerne (Liao-dynastiet), jursjenerne (Jin-dynastiet og mongolene (Yuan-dynastiet). Under Qing-dynastiet var mye av området understilt generalen av Jilin, hvis tilsynsområde strakk seg helt øst til Japanhavet. Tilvandring av han-kinesere var strengt regulert. 
Etter at områdene i øst ble avstått til Russland i 1860, åpnet Qing-dynastiet for generell innvandring av hankinesere. De fleste av nybyggerne kom fra provinsen Shandong. Tidlig på 1900-tallet var kineserne blitt den dominerende folkebruppen. 
I 1932 ble området inkorporert i Mandsjukuo, en marionettstat etablert av Japan, med hovedstaden  Hsinking (nå Changchun), som i dag er Jilins provinshovedstad. 
I 1949 var Jilin vesentlig mindre enn nå. Provinsen omfattet bare områdene rundt Changchun og byen Jilin, og hovedstaden var Jilin. De nåværende grensene er fra 1950-årene.
Under kulturrevolusjonen ble deler av Indre Mongolia tilført Jilin, som dermed fikk direkte grense til Mongolia. Men detteble senere reversert.
1 FL TV

Om kanalen

1 FL TV sendes til rundt 15 000 husstander gjennom fyrstedømmets digitale kabelnett. Kanalen har flere ganger ytret ønske om å delta i Eurovision Song Contest, men per 2018 har ikke 1 FL TV et aktivt medlemskap i EBU – noe som er ett av flere krav for å delta i konkurransen. I november 2017 bekreftet imidlertid kanalen at den igjen hadde søkt EBU om aktivt medlemskap. Kanalen uttalte videre at fyrstedømmet hadde som mål å debutere i Eurovision Song Contest i 2019.
Donaciasta

Utseende

Nokså små (gjerne 4,5 - 8 millimeter), avlange sivbukker, gjerne rødbrune med svak metallglans. Antennene er tynne og rundt halvparten så lange som kroppen. Pronotum er firkantet, gjerne litt lengre enn bredt, dekkvingene nesten jevnbrede. Beina er ikke påfallende fortykkede.

Levevis

Artene lever på vannplanter i strandsonen av elver og innsjøer.

Utbredelse

Slekten er utbredt i Sørøst-Asia og Afrika inkludert Madagaskar.
Adesmoides

Utseende

En middelsstor, avlang, gulrød trebukk med brunsvarte antenner. Oversiden er nokså blank og tydelig punktert. Antennene er noe lengre enn kroppen. Pronotum er nærmest rektangulært sett ovenfra, uten tenner på sidene men med en liten knøl midt på hver side. Dekkvingene har rettvinklede "skuldre" og er jevnbrede.

Utbredelse

Arten lever i det sørøstlige Brasil.
Tomb videregående skole og landbruksstudier

Tomb videregående skole, tidligere kjent som Tomb videregående skole og landbruksstudier og Tomb Jordbruksskole, er en offentlig godkjent frittstående skole. Skolen ligger ved Krokstadfjorden i Råde kommune i Østfold.
Furnesfjorden

Furnesfjorden er en arm av Mjøsa i Ringsaker og Hamar kommuner i Hedmark. Innenfor Framnes med Framnesbrua (fylkesvei 212) heter fjorden Botsenden etter «botnen» av fjorden. Botsenden er under 20 meter dyp (NVEs dybdekart viser ikke 20-meters koter innenfor Framnes). Ved Langodden er det mellom 60 og 80 meter på det dypeste. Vannkvaliteten i Furnesfjorden har vært overvåket sammen med resten av Mjøsa etter tiltak for å bedre vannkvaliteten fra omkring 1980. På 1970-tallet ble det registrert stor oppblomstring av alger og bakterier i fjorden på grunn av forurensing (overgjødsling). Høst og vår er vanntemperaturen nokså lik fra overflaten til bunnen, mens om sommeren stiger overflatetemperaturen til 13-16°C og opp til 20°C innerst i Furnesfjorden. Om sommeren kan vind og strøm føre til store forskjeller i overflatetemperature mellom ulike deler av Mjøsa. Når innsjøen er islagt er vannmassene mer i ro og temperaturen stiger fra overflaten til omkring 4°C i dypet. Innerste delen av Furnesfjorden fryser ofte til i desember (og der kan den bli liggende til mai), mens resten av Furnesfjorden normalt blir islagt i januar. Omkring 1900 var omfattende fiske av sik i fjorden.
Kongebondeåpning

Reuben Fines ideelle bondeskjelett

I boka The Ideas Behind Chess Openings av Reuben Fine (London 1948, 8. utgave 1972), skisseres det ideelle bondeskjelettet for hvit i kongebondeåpningen (diagram 2). Fine mener at dette er målet for hvit med å spille e-bonden til e4. Ellers er hele åpningen bortkastet.
Magway (region)

Økonomi

Den største produksjonen i Magway er av petroleum. Det meste av olje og naturgass i Myanmar kommer herfra. Mann-, Yenangyaung-, Chauk-, Kyauk-khwet-, Letpando- og Ayadaw-feltene er alle i regionen.
I mai 2002 gikk Russland med på å støtte Myanmar med å bygge en 10-megawatt atomreaktor og to laboratorier i Magway. Andre industrier er sement, bomull-veving, tobakk, jern og bronse.
Landbruk er også viktig for regionen. Sesam og peanøtter er blant det som blir dyrket mest.
Magway har omtrent ingen turisme.
Espalier

Et espalier er et gitter, ofte laget av tre eller plast, som er egnet til at (klatre)planter kan bruke det til å klatre på. Planter som ikke selv klatrer, kan bindes fast til espalieret.
En annen betydning er to rekker med personer som er vendt mot hverandre i en høytidelig anledning. For eksempel kan bryllupsgjester danne espalier for brudeparet ved et bryllup.
Steve Cropper

Karriere

Cropper ble i ung alder oppdaget av Jim Stewart hos Stax Records, og fikk jobb som studiomusiker. Her var han med på innspillinger sammen med artister som Otis Redding, Isaac Hayes og Wilson Pickett. I 1962 fikk også Booker T. & the M.G.'s sin første hit med låten «Green Onions», som Cropper var med på å skrive. Som låtskriver har Cropper hatt suksess med blant andre låtene «Knock on Wood» med Eddie Floyd, «In the Midnight Hour» med Wilson Pickett og «(Sittin' On) The Dock of the Bay» med Otis Redding som han ble belønnet med en Grammy for i 1968.
Hans barndomsvenn og tidligere kollega i bandet The Mar-Keys, Donald «Duck» Dunn, ble i 1965 medlem av Booker T. & the M.G.'s da Dunn erstattet Lewie Steinberg som bassist i bandet. Etter at Cropper forlot Booker T. & the M.G.'s høsten 1970, spilte han sammen med blant andre Rod Stewart, The Jeff Beck Group, Ringo Starr og John Lennon. Senere på 1970-tallet var han med på en kort gjenforening av The MG's, som de en kort stund kalte seg. I 1980 var både han og Donald «Duck» Dunn med i filmen The Blues Brothers, der de spilte seg selv. 
På 1980- og 1990-tallet var Cropper og Dunn med på flere turneer sammen med The Blues Brothers-bandet. I 1994 var Cropper med på gjenforeningen av Booker T. & the M.G.'s, et band som fremdeles er aktivt.
Fjernsalg

Fjernsalg er når det inngås avtaler om kjøp og salg inngås uten at selger og kjøper møtes. Tilbud, utveksling av informasjon, kontraktsforhandlinger og bestilling skjer ved brukt av for eksempel telefon eller Internett.
Eksempler på fjernsalg er telefonsalg, postordresalg og elektronisk handel. Man har spesielle rettigheter og plikter ved fjernsalg. Disse reguleres av Forbrukerkjøpsloven og Angrerettloven.
Folkenborg museum

Historie

Etter initiativ fra postmester N.B. Nilssen ble Eidsberg og Mysen historielag etablert i 1920. 16 år etter, i 1936, ble Folkenborg museum startet opp. Jørgen Dahl fra Dal gård i Hærland hadde sammen med Jens A. Grundt fra Huseby tenkt på et liknende tiltak noen år tidligere, for på ny å gjøre Folkenborg til et samlingssted.
Gården Folkenborg, som tidligere lå der hvor museet ligget i dag, ble allerede før 1838 beskattet som fullgård og var nokså stor etter dagens standard. Det lå et rytterkvarter på gården alt før 1663. Etter Momarken var den et av de mest kjente samlingsstedene i den tidens lokalmiljø. Grunnen til dette var dens sentrale beliggenhet og den tørre morenegrunnen som la et godt grunnlag for en fin plass. Den antas at det så tidlig som i førkristen tid kan ha vært et kultsted.
Gravhauger og mange flatmarksgraver på eiendommene rundt museet tyder på en tidlig og stor bosetning. Flere av gravene ble ødelagt da det ble tatt ut grus i område for anleggelsen av jernbanen.
Man regner det i tillegg for å være svært sannsynlig at gudehovet, hvor norrøne guder ble dyrket, kan ha stått på Folkenborg. 
Gården er omtalt i Biskop Eysteins jordebok, og sognet (fjerdingen) som fikk navn etter gården er for første gang nevnt i et brev av 9. juli 1379. I Norske Gaardnavne av Oluf Rygh nevnes flere slike dokumenter, men en tydelig etymologi for navnet er ikke gitt. I middelalderen har det vært en kirke på stedet, hvor bl.a. Trond prest skal ha virket. Sagaen beretter at i 1204 fødte Inga fra Varteig sønnen Håkon Håkonsson på gården "Folkenborgh" i Heggen. Trond Prest døpte kongssønnen, og fostret ham i "stor løynd" i ett år. Senhøstes 1205 foregikk den berømte ferden med birkebeinerne til Nidaros. 
I Narvestadbygningen hadde prins Christian August av Augustenborg sitt kontor og soverom våren 1808.

Middelalderdager

Middelalderdagene ble første gang de arrangert 2004, i forbindelse med 800-årsjubileet for Håkon Håkonssons fødsel.
Andre, og foreløpig siste, gang var i 2007.
Under dagene var det blant annet musikkstykket «Birkebeinerpinsen på Folkenborg», middelaldermarked, middelaldergilde med helstekt gris og ridderturnering.

Nytt museumsbygg

2009-11 ble det oppført en ny stor låve på museet, som inneholder kontorer, utstillinger, studiemagasin, auditorium, café og kontorer. Bygget er på 1600m² og åpnet i 2011.
Dunderlandsdalen

Dunderlandsdalen er et dalføre i Rana kommune, på Helgeland i Nordland. Navnet har dalen fått etter avisa Dunderlandsdølen som ble grunnlagt av Redvald Knudtson i 1902. Inntil da ble dalføret kalt Norddalen. Ranelva har sitt utspring i dalen, ved Elvmøthei, nord for Krokstrand. I møtet mellom Randalselva og Virvasselva oppstår Ranelva, før den begynner sin 130 km lange ferd sørvestover til Ranfjorden ved Ytteren i sør. Dalen har vært bebodd siden steinalderen. Arkeologiske funn vitner om tilstedeværelsen av stridsøkskulturen, som det eneste eksempel på denne kulturhorisonten i innlandet i Nord-Norge.
E6 følger dalen fra Røssvoll, 10 km nord for Mo i Rana, nordover til Saltfjellet. Illhøllia tunnel, mellom Nevermoen og Røssvoll, ble åpnet i 2002. Trasèen til E6 vil bli noe endret, som følge av veiprosjektet E6 Helgeland nord, som ble innledet sensommeren 2015. Også Nordlandsbanen følger dalen, nordover til Saltfjellet.
Sentrale steder, fra foten av Saltfjellet i nord og sørover, er Krokstrand, Bjøllånes, Storvoll, Dunderland, Eiterå, Nevernes, Storforshei, Nevermoen og Røssvoll.
Sidedaler er bl.a. Plurdalen, Røvassdalen, Bjøllådalen, Grønfjelldalen og Virvassdalen.
Som en del av Dunderland Iron Ore Companys anlegg i 1902 ble det anlagt jernbane, Dunderlandsbanen, fra Storforshei til Gullsmedvika, en strekning på ca. 24 km. Siden 1947 har denne traseen inngått som en del av Nordlandsbanen.
Under andre verdenskrig hadde nazistene en rekke fangeleirer i Dunderlandsdalen. Disse huset russiske og polske krigsfanger som nazistene brukte til byggingen av Nordlandsbanen. Rester etter disse leirene står fortsatt den dag i dag.
Den 5. juli 1948 inntraff Dunderlandsdalen-ulykken da en buss kjørte av veien og havnet i Ranelva. Av de 21 ombord, mistet 16 personer livet. De omkomne var alle sørsamer på vei hjem til Helgeland og Nord-Trøndelag fra stiftelsesmøte i Norske Reindriftssamers Landsforbund i Tromsø.
Sommeren 1995 inntraff en ulykke i forbindelse med en landsdelsleir for Norges speiderforbund, på Gullbekkheia. En jente på 12 år forsvant i Ranelva og ble aldri funnet.

Bosetning i steinalderen

Det har vært bosetning i Dunderlandsdalen siden steinalderen. Sommeren 2003 oppdaget en dansk turist en «stridsøks» (Streitaxe) ved elven Eiterå. Øksen ble overlevert kulturavdelingen ved Rana Museum den 1. juli 2004.
Dette er det første funnet av den stridsøkskulturen i innlandet i Nord-Norge. I 1913 ble det oppdaget en 20 cm lang øks fra den samme kulturhorisonten på Brattland i Utskarpen.
Øksen er en «båt-øks» av Svensk-Norsk type fra 2800–2400 f.Kr. Den var neppe noe funksjonelt redskap, men en pynteøks – et symbol på verdighet og sosial lagdeling. Kanskje tilhørte den en lokal høvding.
Stripen på øksens baksiden ligner en støpekant, og er en etterligning av støpte bronseøkser fra Skåne eller Danmark. Øksen er, ifølge geologen Barbara Prisemann (Naturhistorisk avdeling, Rana museum), laget av bergarten grønnskifer.
Stripped (Steinar Albrigtsen-album)

Stripped er et musikkalbum utgitt av Steinar Albrigtsen i 2001. Etter plateutgivelsen og turneen tok han seg en pause.
Tiburonhalvøya

Tiburonhalvøya (fransk: Le Tiburon) er den største halvøya på øya Hispaniola i Karibia. Politisk tilhører halvøya Haiti, og her er hele de haitiske departementene Grand'Anse, Nippes og Sud og de vestlige deler av departementene Ouest og Sud-Est.
Østre del av halvøya ble rammet av jordskjelvet i Haiti i januar 2010.
Tiburonhalvøya danner den sørvestlige del av Hispaniola og strekker seg 250 km inn i Det karibiske hav. Den avgrenser Gonâvebukten i nord fra Det karibiske hav. Halvøya er poå sitt bredeste 60 kilometer bred, og på sitt smaleste knapt 30 kilometer. Den har et areal på rundt 9000 km² og omfatter dermed nærmere en tredjedel av Haiti. Høyeste punkt er Pic Macaya på 2347 m; den ligger i Massif de la Hotte vest på halvøya. Største by er Les Cayes på sørkysten med ca. 60.000 innbyggere (2005).
Turms

I kunsten

Etruskisk kunst framstilte Turms ofte i hans rolle som psykopomp, den som ledet sjelen til etterlivet. I denne rollen er han tidvis vist på etruskiske sarkofager, i et tilfelle sammen med Charun og Kerberos (underverdens skremmende beist med tre hoder).
I et tilfelle er hans framstilt i posituren til en profet eller sannsiger, hans venstre fot løftet og hans høyre arm løftet med en finger rettet ut for å gi instruksjon. På en amfora fra rundt 550-540 f.Kr. med svartfigurer, nå i Antikksamlingen i München, eskorterer Turms, ledet av en eldre mann med hvitt skjegg, tre gudinner, Uni, Menrva og Turan til Elcsntre. Sistnevnte tilsvarer Paris fra Troja, og den kjente greske myten om Paris' dom, som etruskerne adopterte i sin mytologi.
I en annen framstilling er han navngitt med inskripsjonen 𐌕𐌖𐌓𐌌𐌑 𐌀𐌉𐌕𐌀𐌑, Turmś Aitaś («Turms av Hades»), han bringer skyggen til Tiresias for å rådføre seg med Odyssevs i underverden. Han opptrer også i scener med Hercle (Herakles) eller Persevs.
Turms er mer kjent fra dekorasjoner på hverdagsobjekter, slik som speil, enn fra kultbilder, skjønt en dedikasjon synes å indikere eksistensen av et tempel for ham ved Cortona.

Navn

Navnet Turms er av særskilt etruskisk opprinnelse, som det til Fufluns, og i kontrast til etruskiske guddommer som Hercle (Herakles) og Aplu (Apollon) som er navn importert fra gresk mytologi. Den franske forskeren Bernard Combet-Farnoux tolker kommentarer fra Servius og Macrobius som indikasjon på at «Hermes-Turms» hadde epitetet Camillus i betydningen «tjener» (det vil si av andre guddommer). En skolia (kommentar) på Kallimakhos føyde til at «Cadmilos er Hermes i Tyrrhenia»; Combet-Farnoux betrakter Camillus og Cadmilos som varianer av det samme navnet.
Blakstad skole

Skolens navn

Skolen fikk ved vedtak om bygging i 1995 opprinnelig navnet Østenstad skole. Blakstad skole var blitt forkastet med begrunnelse at navnet var belastet i forbindelse med Blakstad sykehus. Kommunen kom senere til at vedtaket var ugyldig og fastsatte i 1997 skolens navn til Blakstad skole. Skolen ligger om lag 400 meter sørvest for tunet på Blakstad hovedgård, som er en av Askers gamle storgårder med røtter tilbake til jernalderen.

Byggeskikkpris

Skolen ble i 2001 tildelt Asker kommunes byggeskikkpris.
Separasjon

Separasjon (fra latin separare, «adskille») er opphevelse av det ekteskapelige samliv enten ved faktisk separasjon/samlivsbrudd eller ved formell separasjon. Ordet brukes først og fremst om den juridiske tilstand (betenkningstid), som ofte går foran for en skilsmisse.
I Norge reguleres separasjon og skilsmisse av ekteskapsloven av 1991. Den tidligere ekteskapsloven av 1909 la opp til separasjon som et trinn i en vanlig skilsmisseprosess. Separasjon var vanlig praksis i Danmark-Norge fra 1720. Fra 1830 krevde norske myndigheter at skilsmisse ved bevilling bare var mulig ved forutgående separasjon.
Forbes Burnham

Linden Forbes Sampson Burnham (født 20. februar 1923, død 6. august 1985) var en politisk leder og leder for Guyana fra 1964 fram til sin død. Han var statsminister fra 1964 til 1980 og president fra 1980 til 1985. Han var gift med Viola Burnham som også var involvert i politikk.
I 2013 ble Burnham tildelt den sørafrikanske Ordenen O. R. Tambos følgesvenner.
Eriko Sato

Landslaget

Eriko Sato spilte 2 landskamper for Japans kvinnelandslag.
Indirekte kostnader

Indirekte kostnader er kostnader som ikke kan spores eller som det vil være hensiktsmessig å spore opp mot en bestemt vare. Med direkte kostnader menes kostnader som kan være knyttet til ett bestemt produkt, mens indirekte kostnader er fordelt på flere produkter, og det er opp til ledelsen i bedriften å avgjøre hvordan de indirekte kostnadene skal fordeles på produktene. Lønn, strøm, leie av lokaler, markedsføring, reising og liknende regnes som indirekte kostnader.
Europeisk langbanemesterskap i svømming 2018 – 200 meter butterfly menn

Semifinaler

Semifinalene ble svømt 4. august kl. 17:40 lokal tid.
Så skimrande var aldrig havet (sang)

«Så skimrande var aldrig havet» er en svensk vise av Evert Taube. Den ble publisert først i 1946 som et dikt i sangboken Svärmerier og i 1948 ble den publisert i boken Ballader i det blå.